TEHNISKĀ SPECIFIKĀCIJA

1.1. Pasūtītājs uzaicina Pretendentus sagatavot un iesniegt piedāvājumu AS "Latvenergo" objekta TEC-1 īpašuma apdrošināšanai:

**Objekts**:

Ražotnes "TEC-1" ēku, būvju, iekārtu komplekss, kas nodots ekspluatācijā 2005.gada 1.novembrī, un papildus ūdens sildīšanas katla ēku, būvju, iekārtu komplekss, kas nodots ekspluatācijā 2010.gada 10.jūnijā (turpmāk nolikuma tekstā "TEC-1").

* 1. **Apdrošināšanas periods**: 12 (divpadsmit) mēneši;
	2. **Pašrisks**:
		1. Pamatpiedāvājums: 500 000 EUR (pieci simti tūkstoši euro) par gadījumu;
		2. Alternatīva 1: 1 000 000 EUR (viens miljons euro) par gadījumu;
	3. **Apdrošinājuma summa:** Objekta TEC-1 apdrošinājuma summa atbilst apdrošināšanas polises atbildības limitam "pirmā zaudējuma" (angl. – "first loss") apdrošināšanā, kas noteikts atbilstoši Maximum Possible Loss apmēram saskaņā ar "Risk report for company LATVENERGO AS**,** CHPP 1, Riga,9. 1. 2023". Objekta "TEC-1" apdrošinājuma summa 96 000 000 EUR.
	4. **Apdrošināšanas segums**: Īpašuma nosaukto risku apdrošināšana.

(a) ugunsgrēks, eksplozija, zibens spēriens, lidaparātu vai no tiem krītošu priekšmetu radīti bojājumi;

(b) plūdi, stiprs vējš, vētra, krusa, zemestrīce vai nepārtraukta snigšana;

(c) avārijas rezultātā radusies šķidruma vai tvaika noplūde no ūdens apgādes, kanalizācijas, apkures, ugunsdzēšanas sistēmu cauruļvadiem vai ierīcēm, kā arī no citām ēkā vai būvē izvietotām ierīcēm un cauruļvadiem;

(d) trešo personu prettiesiska rīcība;

* 1. Saskaņā ar Pretendenta piedāvājumu, apdrošināšanas atlīdzība bojājumu vai zaudējumu gadījumā tiek aprēķināta atbilstoši Pretendenta apdrošināšanas noteikumu nosacījumiem un:
		1. Maksimālais zaudējumu atlīdzības limits apdrošināšanas gadījumā –noteiktais limits objektam;
		2. Pamatlīdzekļa bojājuma vai daļēja zaudējuma gadījumā – remonta izdevumi pamatlīdzekļa atjaunošanas vērtībā. Atjaunošanas vērtība ir definēta – izdevumi, kas radušies veicot bojātās iekārtas atjaunošanas darbus vai nomainot iekārtas.
	2. Gadījumā, ja Pretendenta piedāvājums paredz citas prasības apdrošinājuma ņēmējam attiecībā uz pienākumu līguma darbības laikā ziņot par apstākļiem, kuri var ievērojami palielināt apdrošinātā riska iestāšanās iespējamību vai varbūtējo zaudējumu apjomu, nekā norādīts apakšpunktos 1.6.1 – 1.6.6 zemāk, attiecīgajām prasībām ir jābūt skaidri norādītām Pretendenta piedāvājumā un Pretendenta prasības tiks ņemtas vērā piedāvājuma kvalitātes vērtējumā. Apstākļi, par kuriem ir jāpaziņo apdrošināšanas sabiedrībai ietver:
		1. Tiek uzsākti būvniecības darbi objektā vai objekta teritorijā, ja par šādu darbu veikšanu saskaņā ar spēkā esošajiem normatīvajiem aktiem ir nepieciešama būvatļauja;
		2. Tiek uzsākti pamatiekārtu ( "pamatiekārta" ietver: gāzes turbīna ar ģeneratoru, tvaika turbīna ar ģeneratoru, katls utilizators, ūdens sildkatls, transformators) kapitālie remonti (atjaunošanas remonti) vai pārbūves darbi, izņemot plānveida tehniskās apkopes darbus vai uzturēšanas remontdarbus, kas nepieciešami, lai iekārtas uzturētu atbilstošā tehniskajā kārtībā;
		3. Ir konstatēts spēkā esošajos normatīvajos aktos noteikto ugunsdrošības vai būvniecības normu vai prasību pārkāpums, kā rezultātā objekta bojājuma vai zaudējuma risks ir kļuvis lielāks;
		4. Ilgāk nekā uz 24 stundām atslēgtas automātiskās ugunsdzēšanas sistēmas;
		5. Ilgāk kā uz 1 nedēļu atvienota vai atslēgta ugunsdrošības vai fiziskās drošības signalizācija vai būtiski samazināts objekta fiziskās apsardzes apjoms;
		6. Ir pieņemts lēmums par būtiskām izmaiņām pamatiekārtu plānotajā servisa-apkopes grafikā, ir pieņemts lēmums mainīt pamatiekārtu servisa-apkopes pakalpojumu sniedzēju.
	3. Saskaņā ar piedāvājumu Pretendents piekrīt, ka apdrošinātā īpašuma bojājuma/zaudējuma gadījumā Apdrošinājuma ņēmējs ir tiesīgs nekavējoties uzsākt darbus ar mērķi operatīvi atjaunot tehnoloģisko procesu, ja:
		1. Apdrošinājuma ņēmējs ir paziņojis Apdrošinātājam par īpašuma bojājuma/zaudējuma gadījumu;
		2. Ir veikta negadījuma vietas un negadījuma seku foto un/vai video fiksācija;
		3. Ir veikta bojātā īpašuma izņemšana un droša saglabāšana tādā veidā, lai tas netiktu bojāts papildus un lai varētu nodrošināt vēlāku ekspertīzes veikšanu;
		4. Netiek veiktas nekādas citas izmaiņas attiecībā uz bojāto lietu vai notikuma vietu, kas varētu ietekmēt zaudējuma iestāšanās cēloņa vai zaudējuma apjoma noteikšanu, izņemot tās, kas ir minimālās obligāti nepieciešamās zaudējuma samazināšanai vai tehnoloģiskā procesa operatīvai atjaunošanai.